CELEX: 32013D0346
Language: el
Date: 2013-06-28 00:00:00
Title: 2013/346/ΕΕ: Εκτελεστική απόφαση της Επιτροπής, της 28ης Ιουνίου 2013 , για την έγκριση του προγράμματος που υπέβαλε η Κροατία για την έγκριση επιχειρήσεων για τις ενδοενωσιακές συναλλαγές πουλερικών και αυγών για επώαση, σύμφωνα με την οδηγία 2009/158/ΕΚ του Συμβουλίου [κοινοποιηθείσα υπό τον αριθμό C(2013) 3988]  Κείμενο που παρουσιάζει ενδιαφέρον για τον ΕΟΧ

2.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/12
            
         
      ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 28ης Ιουνίου 2013
   για την έγκριση του προγράμματος που υπέβαλε η Κροατία για την έγκριση επιχειρήσεων για τις ενδοενωσιακές συναλλαγές πουλερικών και αυγών για επώαση, σύμφωνα με την οδηγία 2009/158/ΕΚ του Συμβουλίου
   [κοινοποιηθείσα υπό τον αριθμό C(2013) 3988]
   (Κείμενο που παρουσιάζει ενδιαφέρον για τον ΕΟΧ)
   (2013/346/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), και ιδίως το άρθρο 3 παράγραφος 1 δεύτερο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 3 παράγραφος 1 της οδηγίας 2009/158/ΕΚ τα κράτη μέλη υποβάλλουν στην Επιτροπή πρόγραμμα που προσδιορίζει τα εθνικά μέτρα που σκοπεύουν να εφαρμόσουν για να εξασφαλίσουν την τήρηση των κανόνων που ορίζονται στο παράρτημα II της εν λόγω οδηγίας, σχετικά με την έγκριση επιχειρήσεων για τις ενδοενωσιακές συναλλαγές των εν λόγω προϊόντων.
            
         
               (2)
            
            
               Ενόψει της ένταξής της στην Ένωση την 1η Ιουλίου 2013, η Κροατία υπέβαλε στην Επιτροπή το πρόγραμμά της, σύμφωνα με το άρθρο 3 παράγραφος 1 της οδηγίας 2009/158/ΕΚ. Το εν λόγω πρόγραμμα, όπως τροποποιήθηκε με βάση τις προτάσεις που διατύπωσε η Επιτροπή κατά τη διάρκεια της εξέτασής του, πληροί τα κριτήρια που καθορίζονται στην οδηγία 2009/158/ΕΚ και επιτρέπει την επίτευξη των στόχων της εν λόγω οδηγίας, με την επιφύλαξη της αποτελεσματικής εφαρμογής και τακτικής επικαιροποίησής του από την Κροατία. Συνεπώς, πρέπει να εγκριθεί.
            
         
               (3)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το πρόγραμμα που καθορίζει τα εθνικά μέτρα που πρέπει να εφαρμοστούν για την εξασφάλιση της τήρησης των κανόνων που ορίζονται στο παράρτημα II της οδηγίας 2009/158/ΕΚ για την έγκριση επιχειρήσεων για τις ενδοενωσιακές συναλλαγές πουλερικών και αυγών για επώαση, που προβλέπονται στο άρθρο 3 παράγραφος 1 της εν λόγω οδηγίας, που υπέβαλε η Κροατία στην Επιτροπή στις 19 Απριλίου 2013.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 28 Ιουνίου 2013.
      
         
            Για την Επιτροπή
         
         Tonio BORG
         
         
            Μέλος της Επιτροπής
         
      
   
   
      (1)  ΕΕ L 343 της 22.12.2009, σ. 74.